OpenLLM-France/wikimedia huggingface dataset:
# Schottenkloster

Schottenklöster (lit. en alemany "monestirs escocesos") és el nom que reben els monestirs del continent europeu que van ser fundats a l'alta edat mitjana, entre els segles XIII i XIV, principalment al sud d'Alemanya i Àustria, per monjos celtes provinents d'Escòcia i Irlanda. Una font important sobre la història primerenca dels monestirs escocesos és la Vita Mariani Scotti .
Una primera onada d'activitat missionera havia emanat d'Irlanda i Escòcia des de l'alta edat mitjana (vegeu missió hibernoescocesa). Els monestirs que que ja havien estat fundats entre els segles VI i X també per monjos escocesos reben el nom d'iroschottische Klostergründungen (li. "fundacions monàstiques hibernoescoceses") i no Schottenklöstern.

## Bibliografia

* Helmut Flachenecker: Schottenklöster. Irische Benediktinerkonvente im hochmittelalterlichen Deutschland (Quellen und Forschungen aus dem Gebiet der Geschichte N. S. 18), Paderborn 1995.
* Stefan Weber: Iren auf dem Kontinent. Das Leben des Marianus Scottus von Regensburg und die Anfänge der irischen «Schottenklöster», Heidelberg 2010.

## Referències

* ↑ Ó Fiaich, Tomás «The Schottenklöster in Southern Germany: Die Bewegung der Iroschottischen Klöster in Sud-Deutschland». Cumann Seanchais Ard Mhacha/Armagh Diocesan Historical Society, 2001, pàg. 31-46.
# Buzaa

Buzaa (àrab: بزاعة, Buzāʿa o Bizāʿa) és una vila de Síria a una 40 km a l'est d'Alep, a la comarca del uadi Butnan, vall del Nahr al-Dhahab. Fou molt pròspera antigament però després, en temps dels mamelucs, una dependència a l'oest, Bab al-Buzaa, la va sobrepassar (moderna vila de Bab o al-Bab, vegeu Butnan).
Buzaa tenia una ciutadella, i nombrosos jardins i cridava l'atenció com escala en la ruta d'Alep a Mandjib. Els croats van assolar el seu territori diverses vegades al segle xii i la van ocupar fins i tot el 1138 però la van abandonar el mateix any davant el contraatac de Imad ad-Din Zengi. Ismail, fill de Nur al-Din, és esmentat en una inscripció a la ciutat datada el 1171. El 1174 hi va haver una gran matança d'ismaïlites que sembla que en aquest temps dominaven la zona. El 1175 va passar a Saladí i als aiubites fins al 1259 quan va caure en mans dels mongols i després dels mamelucs, quan fou capital del districte XXIV d'Alep.

## Bibliografia

* R. Dussaud, Topographie historique de la Syrie, París 1927.
* Enciclopèdia de l'Islam, en línia
# Iguanacolossus fortis

Iguanacolossus fortis és una espècie de dinosaure iguanodont herbívor. És un iguanodont basal que va viure al Cretaci inferior (?Barremià inferior) en el que actualment és Utah, EUA. Es coneix a partir de UMNH VP 20205, l'esquelet parcial associat d'un únic individu, recuperat del membre inferior de Yellow Cat de la formació de Cedar Mountain, que data d'almenys de l'estatge del Barremià inferior (fa uns 130 milions d'anys). Iguanacolossus fou anomenat per Andrew T. McDonald, James I. Kirkland, Donald D. DeBlieux, Scott K. Madsen, Jennifer Cavin, Andrew R. C. Milner, i Lukas Panzarin l'any 2010, conjuntament amb el gènere Hippodraco, també de la formació de Cedar Mountain.

## Referències

* ↑ McDonald AT, Kirkland JI, DeBlieux DD, Madsen SK, Cavin J, et al. «New Basal Iguanodonts from the Cedar Mountain Formation of Utah and the Evolution of Thumb-Spiked Dinosaurs.». PLoS ONE, 5, 11, 2010, pàg. e14075. DOI: 10.1371/journal.pone.0014075.
# Alone II: The Home Recordings of Rivers Cuomo

Alone II: The Home Recordings of Rivers Cuomo és un àlbum compilatori de Rivers Cuomo, líder de Weezer. Fou publicat el 25 de novembre de 2008 com una seqüela d'Alone: The Home Recordings of Rivers Cuomo.
Cuomo acumulava gran quantitat de cançons enregistrades en diferents èpoques però mai publicades, es parlava d'unes 800 cançons. Malgrat que va començar a posar-les a disposició dels seus seguidors a través d'Internet, l'any 1998 va pensar a compilar algunes d'aquestes cançons en un àlbum i va presentar la idea a la companyia discogràfica. Els responsables li van desaconsellar la idea per tal de no afectar la marca Weezer. A més, entre Cuomo i Geffen Records hi havia un conflicte legal, ja que el segell considerava que posseïen els drets de totes les demos d'aquesta època perquè estaven dins el contracte amb Weezer, mentre que Cuomo considerava que eren gravacions pròpies i no de Weezer. Cuomo no va desistir en la idea de llançar aquest treball i després de molts anys de negociació amb la discogràfica va aconseguir el seu objectiu.
El desembre de 2007 va aconseguir publicar el seu primer treball en solitari titulat Alone: The Home Recordings of Rivers Cuomo que contenia un total de 18 cançons. Degut a la bona rebuda que va tenir aquesta compilació, Cuomo va decidir realitzar una nova selecció de cançons que tenia emmagatzemades per publicar una nova compilació.
La portada de l'àlbum és un retrat fotogràfic del mateix Cuomo de quan estudiava a l'institut.

## Llista de cançons

Totes les cançons foren escrites i compostes per Rivers Cuomo, excepte les indicades.

### Origen de les cançons

* La cançó 1 és instrumental de trompeta composta per Cuomo a finals de 1993.
* La cançó 2 fou enregistrada el 2002.
* Les cançons 3 i 11 foren enregistrades entre 1992 i 1993 abans del llançament de l'àlbum de debut de Weezer, Weezer (The Blue Album).
* La cançó 4 fou enregistrada el 2003 i fou candidata a formar part de Make Believe de Weezer.
* La cançons 5 i 15 foren enregistrades el 1995.
* La cançons 7 i 17 foren enregistrades entre 2006 i 2007, abans del llançament de Weezer (The Red Album) de Weezer. La 7 fou inclosa finalment a Raditude.
* La cançons 8−10 foren enregistrades per l'àlbum Songs from the Black Hole, el 1995.
* La cançó 12 fou enregistrada el 1997 i fou candidata a formar part de Weezer (The Green Album) de Weezer. Una nova versió fou cançó extra de Raditude.
* La cançó 13 fou escrita per Jermaine Dupri amb la col·laboració de Cuomo l'any 2008. Una versió va aparèixer a Raditude amb Lil Wayne.
* La cançó 14 fou enregistrada el 1992 i fou inclosa en la versió deluxe de Weezer (The Blue Album) de Weezer.
* La cançó 18 fou enregistrada el 1999.
* La cançó 19 fou composta el 1994 i enregistrada el 1997 per ser inclosa en un àlbum de Homie que mai va sortir a la llum.

## Referències

* ↑ Thompson, Paul. «Rivers Cuomo Talks Alone II, Weezer, That Hair» (en anglès). Pitchfork, 27-10-2008. [Consulta: 20 març 2014].

## Enllaços externs

* Alone II: The Home Recordings of Rivers Cuomo a MusicBrainz (anglès)
* Alone II: The Home Recordings of Rivers Cuomo a Discogs (anglès)
# Riquelme

Riquelme és el nom dels següents personatges:
* Adolfo Riquelme, futbolista paraguaià de la dècada de 1950
* Antonio Riquelme (Madrid, 1894-1968), actor espanyol
* Belén Riquelme, actriu, cantant i directora de cinema valenciana
* José Riquelme López-Bago (Tarragona, 1880 – París, 1972), militar català
* José Villalba y Riquelme (Cadis, 1856 – Madrid, 1944), militar espanyol
* José Luis Riquelme y Gómez (Granada, 1813 — Barcelona, 1888), militar i polític andalús, diputat a Corts, senador vitalici i Capità general de Catalunya
* Juan Román Riquelme, futbolista argentí que va jugar com a migcampista o mitjapunta que jugà jugar al Boca Juniors, Barça i Vila-real
* Karina Riquelme Viveros (Temuco, 1981), advocada en defensa dels drets humans xilena
* Rodrigo Riquelme Reche (2000), futbolista professional madrileny que juga d'extrem dret al Girona Futbol Club, cedit per l'Atlètic de Madrid
# Samotsvet

Samotsvet (en rus: Самоцвет) és un poble (un possiólok) de l'óblast de Sverdlovsk, a Rússia, segons el cens del 2010 tenia 284 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Allyene

Allyene (àrab: عليين, ʿAlyīn; amazic estàndard marroquí: ⵄⴰⵍⵢⵉⵏ, ℇalyin) és una comuna rural de la prefectura de M'diq-Fnideq, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 6.583 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Papamosques pissarrós

El papamosques pissarrós (Muscicapa comitata; syn: Bradornis comitatus) és una espècie d'ocell de la família dels muscicàpids (Muscicapidae). Té una àmplia presència a la selva tropical africana. Habita els boscos subtropicals i tropicals de terres baixes humides. El seu estat de conservació es considera de risc mínim.

## Taxonomia

A la Classificació del Congrés Ornitològic Internacional (versió 11.2, 2021) se'l considera al gènere Muscicapa. Tanmateix, en el Handook of the Birds of the World i la quarta versió de la BirdLife International Checklist of the birds of the world (desembre 2019) se'l classifica dins del gènere Bradornis (B. comitatus), juntament amb altres 5 espècies de papamosques.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques pissarrós». Diccionari dels ocells del món. TERMCAT. [Consulta: 26 desembre 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 695. ISBN 978-84-16728-37-4.
* ↑ BirdLife International. «Dusky-blue Flycatcher. Bradornis comitatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 26 desembre 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
# Serrat de l'Estamp

El Serrat de l'Estamp és un serrat del terme municipal de Bigues i Riells, al Vallès Oriental, en territori del poble de Riells del Fai.
És a l'oest del Serrat del Pollancre; és un contrafort que surt cap a l'oest de mig serrat.

## Bibliografia

* Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.
# Cal Josep Solé Ribé

Cal Josep Solé Ribé és una obra de l'Arboç (Baix Penedès) protegida com a Bé Cultural d'Interès Local.

## Descripció

Edifici de tres plantes. Els baixos tenen una portalada d'arc de mig punt amb una porta de fusta amb decoracions de ferro. Al costat dret hi ha una finestra amb una bonica reixa. La planta noble té una gran balconada sostinguda per unes mènsules de ferro forjat, i decorada a la base amb ceràmica. La barana del balcó també és de ferro i la seva porta balconera presenta uns bonics porticons de fusta. La segona planta té una galeria amb cinc arcs de mig punt. Una cornisa sobresortida, feta de bigues de fusta i decorada amb ceràmica, remata tot l'habitatge.

## Referències

* ↑ «Cal Josep Solé Ribé». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
# Iniciativa Ciutadana

Iniciativa Ciutadana (IC) és un partit polític andorrà. Segons el seu president, Guillem Pons, IC és una agrupació independent i d'ideologia diversa, sense cap mena de lligam ni herència d'altres formacions polítiques existents amb anterioritat i que l'objectiu és "crear un espai de diàleg i de debat des del qual puguem impulsar processos de reflexió i avaluació d'una nova manera de fer política a Andorra". El partit va ser crear el 2012 i segons el seu president, ha sorgit perquè s'ha constatat que hi ha "força ciutadans que no se senten representats pels actuals polítics i els seus partits, que se senten exclosos". És per aquest motiu que volen promoure "la integració en la vida política de tots els ciutadans, on tothom se senti partícip i representat". Segons els estatuts del partit, IC és "un projecte polític de tendència Social -liberal corresponent a la necessitat d'una profunda renovació de la política i la societat-" i que "es fonamenta en el dret a una vida digna, a la llibertat d'expressió, de consciència, d'associació i en la diversitat dels moviments socials i solidaris".

## Referències

* ↑ http://www.iciutadana.net/?page_id=26 Arxivat 2015-01-21 a Wayback Machine.
* ↑ http://diariandorra.ad/index.php?option=com_k2&view=item&id=19220 Arxivat 2015-01-22 a Wayback Machine.

## Enllaços externs

* Iniciativa Ciutadana Arxivat 2015-01-22 a Wayback Machine.
# San Lorenzo de Calatrava

San Lorenzo de Calatrava és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 361 | 324 | 318 | 279 |

## Personatges il·lustres

* Ángela Vallvey, escriptora (1964)
# Osteoclast

Un osteoclast és una cèl·lula que forma part del sistema fagocític mononuclear i que deriva de les cèl·lules mare hematopoètiques. Són cèl·lules grans, poden tenir diversos nuclis i el citoplasma acidòfil. Al microscopi òptic s'observa que estan allotjades en una cavitat de la superfície de l'os produïda per elles mateixes, anomenades llacunes de Howship.

## Funció

* Absorció òssia o eliminació de la matriu òssia. A través de:
** Àcid cítric i hidrogencarbonat, que al tenir un baix pH afavoreix el procés de destrucció de la part inorgànica.
** Enzims hidrolítics, que hidrolitzen el component orgànic de la matriu.
* Fagocitosis dels productes de degradació.
* Control hormonal del procés d'ossificació:
** Hormona paratiroidal que afavoreix una elevada reabsorció òssia.
** Calcitonina, que l'afavoreix però en menor quantitat.
* A més del seu paper en la remodelació òssia, se sap que té la capacitat de secretar citocines i actuar com a cèl·lula receptora d'antígens.

## Referències

* ↑ Soysa, NS; Alles, N; Aoki, K; Ohya, K «Osteoclast formation and differentiation: An overview» (en anglès). J Med Dent Sci, 2012 Nov 8; 59 (3), pp: 65-74. ISSN 1342-8810. DOI: 10.11480/jmds.590301. PMID: 23897045 [Consulta: 28 maig 2020].
* ↑ Arboleya, L; Castañeda S «Osteoclastos: mucho más que células remodeladoras del hueso» (en castellà). Rev Osteoporos Metab Miner, 2014 Nov-Des; 6 (4), pp: 109-121. ISSN 2173-2345. DOI: 10.4321/S1889-836X2014000400007 [Consulta: 28 maig 2020].
# Sidi Ettiji

Sidi Ettiji (àrab سيدي تيجي) és una comuna rural de la província de Safi de la regió de Marràqueix-Safi. Segons el cens de 2014 tenia una població total de 16.649 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Cal Vila (Guixers)

Cal Vila és una masia situada al municipi de Guixers, a la comarca catalana del Solsonès.

## Referències

* ↑ «Guixers». Nomenclàtor oficial de toponímia major de Catalunya p. 423, 2003. Arxivat de l'original el 2023-12-19. [Consulta: 19 desembre 2023].
# Aluatins

Els aluatins (Alouattinae) són una subfamília de primats de la família dels atèlids. Conté un gènere vivent, els aluates (Alouatta), i diversos d'extints. Tant les espècies actuals com les extintes són endèmiques de les Amèriques, majoritàriament de Sud-amèrica. Són animals quadrúpedes i dotats de cua prènsil. Els seus representants moderns es nodreixen de fulles, però hi ha indicis que fan pensar que la condició originària d'aquest grup era el frugivorisme. Tenen la proporció cervell-massa corporal més baixa de tots els simis.

## Referències

* ↑ Rosenberger, A. L. et al. (2015). «Fossil Alouattines and the Origins of Alouatta: Craniodental Diversity and Interrelationships». A: Kowalewski, M., Garber, P., Cortés-Ortiz, L., Urbani, B., Youlatos, D. (editors). Howler Monkeys. Developments in Primatology: Progress and Prospects.
* ↑ Krubitzer, 2017, «The Phylogeny of Primates» (J. G. Fleagle i E. R. Seiffert).

## Bibliografia

* Krubitzer, L. Evolution of Nervous Systems (en anglès). Volum 3. 2a edició. Academic Press, 2017. ISBN 978-0-12-804042-3.
# Russell

«Russell» té aquests significats:
* Biografies:
** Annie Russell Maunder (Strabane, 1868 – Londres, 1947) astrònoma i matemàtica irlandesa
** Austin Russell
** Bertrand Russell (Trellech, 1872 - Penrhyndeudraeth, 1970), matemàtic i filòsof gal·lès
** Bill Russell (Monroe, Louisiana, 1934 – Mercer Island, Washington 2022), jugador de bàsquet estatunidenc
** Charles Taze Russell (1852 - 1916), Pastor americà
** Dale Russell (1937), geòleg i paleontòleg canadenc
** David Russell (Glasgow, Escòcia, 1953), guitarrista clàssic
** George William Russell (Lurgan, 1867 - 1935), escriptor, poeta i pintor irlandès
** Henry Norris Russell (1877-1957), astrònom americà
** Henry Russell (Tolosa de Llenguadoc, 1834– Biarritz, 1909) compte de Russell-Killough, pioner en l'exploració pirinenca
** John Russell Hind (1823 – 1895), astrònom anglès
** Lillian Russell (Clinton, 1860 − Pittsburgh, 1922), actriu i cantant estatunidenca
** Paul S.N. Russell-Gebbett (Bentley, Anglaterra, 1926), filòleg anglès
** Rosalind Russell (1907 - 1976), actriu de cinema nord-americana
** Russell Alan Hulse (Nova York, 1950), astrofísic i professor universitari estatunidenc guardonat amb el Premi Nobel
** Russell Crowe (Wellington, Nova Zelanda, 1964), actor, director i productor de cinema neozelandès
** Russell Means (Pine Ridge, Dakota del Sud, 1939), activista sioux
** Russell Mockridge (Melbourne, 1928 - Clayton, 1958), ciclista australià
** Russel Norman (Brisbane, Austràlia; 1967), polític neozelandès i líder del Partit Verd
* Toponímia:
** Agulla S de Russell, muntanya de província d'Osca (Aragó)
** Agulla SW de Russell, muntanya de la província d'Osca (Aragó)
** Pic de Russell, pic del massís de la Maladeta
** Punta Russell Oriental, muntanya de la província d'Osca (Aragó)
** Punta Bretxa de Russell, muntanya de la província d'Osca (Aragó)
** Russell SE, pic de la província d'Osca (Aragó)
** Comtat de Russell (Alabama)
** Russell (Massachusetts)
** Russell (Kentucky)
** Russell (Kansas)
* Miscel·lània:
** Russell Square, jardí públic a Bloomsbury, Londres
** Tribunal Russell
** Tribunal Russell sobre Palestina
** Russell Group, grup d'universitats britàniques líders en investigació establert el 1994
** Paradoxa de Russell
** Manifest Russell-Einstein
** Diagrama de Hertzsprung-Russell
# San Lorenzo de Ibihica

San Lorenzo de Ibihica era una missió espanyola franciscana construïda a principis del segle xvii al sud-est de l'actual estat dels Estats Units de Geòrgia. Va ser part de l'esforç d'Espanya per colonitzar la regió de la Florida espanyola i convertir els amerindis timucua al catolicisme. Va servir la tribu ibi, també coneguda com a yui o ibihica, un poble timucua de la zona.

## Història

Missió de San Lorenzo es va establir al poble principal dels ibi, Ibihica. Estava situat a l'interior de Geòrgia a 14 llegües (unes 50 milles) de la Missió San Pedro de Mocama a l'illa Cumberland. Probablement estava situada a l'est d'Okefenokee Swamp, prop de la línia dels comtats de Charlton i Camdem, just al nord de l'actual frontera entre Geòrgia i Florida i entre el riu St Marys i el riu Satilla.
Els esforços missioners espanyols entre els ibi començaren amb la visita del franciscà Fra Pedro Ruíz en 1597. Ruíz va tenir un cert èxit en la conversió i va aconseguir assegurar la submissió del cap a l'autoritat espanyola, però va haver de ser cridat aquest mateix any a causa de la rebel·lió Guale. Així, els ibi no tenien cap frare, però van ser visitats regularment pels frares de les Missions de San Pedro de Mocama i San Juan del Puerto. Després de 1616 San Lorenzo de Ibihica fou establida per donar la seva pròpia missió als ibi. Continuà funcionant fins a 1656, quan la missió i la vila foren destruïdes pels espanyols com a resultat de la rebel·lió timucua.

## Vegeu també

* Missions espanyoles a Florida

## Notes

* ↑ Milanich 1999, p. 50.
* ↑ Worth vol. I, p. 54.
* ↑ Worth vol. I, pp. 74–75.
* ↑ Worth vol. I, p. 74.
* ↑ Worth vol. II, p. 117.

## Referències

* Milanich, Jerald T. «The Timucua Indians of Northern Florida and Southern Georgia». A: Bonnie G. McEwan (ed.). Indians of the Greater Southeast: Historical Archaeology and Ethnohistory. University Press of Florida, 2000. ISBN 0-8130-1778-5.
* Worth, John E. Timucua Chiefdoms of Spanish Florida. Volume 1: Assimilation. University Press of Florida, 1998. ISBN 0-8130-1574-X [Consulta: 20 juliol 2010].
* Worth, John E. Timucua Chiefdoms of Spanish Florida. Volume 2: Resistance and Destruction. University Press of Florida, 1998. ISBN 0-8130-1574-X [Consulta: 20 juliol 2010].
# Andíparos

Andíparos (en grec: Αντίπαρος) és una illa de les Cíclades, situada entre Paros i Despotikó. Té una extensió de 45,182 km², i el 2001 tenia 1.037 habitants.
La seva població principal, anomenada també Andíparos, rep el nom més específic de Kastro (Κάστρο), en referència al castell venecià, a la punta nord-est. Escassos 1.200 m separen la ciutat de l'illa de Paros, mentre que, al sud, un canal de 600 m separa l'illa de Despotikó. Entorn d'Andíparos i la part occidental de Paros hi ha nombroses illes i illots, totes deshabitades: a més de Despitikó, les més petites illes de Strongilí, Tsimindiri, les illes de Panderonisi, Revmatonisi, Kàvuras i Dipló. El punt més elevat és a 293 m.
A l'antiguitat era anomenada Olíaros (grec antic: Ωλίαρος, llatí: Olearus). Segons Heraclides Pòntic, en aquesta illa s'hi havia establert una colònia fenícia de Sidó, però en realitat sembla que l'illa romangué deshabitada, i sempre depengué de Paros. La vila moderna fou fundada el segle xv, durant el domini venecià, que s'estengué fins a 1566.
Un dels seus atractius turístics és una cova amb estalactites.

## Referències

* ↑ Smith, William. «Oliarus». A: Dictionary of Greek and Roman Geography, 1854.
* ↑ Hansen, M. H.; Nielsen, T. H. An inventory of archaic and classical poleis. Oxford University Press, 2004, p. 767.
* ↑ «Oliaros (Antiparos)». ToposText.
# Sidi El Jazouli

Sidi El Jazouli (àrab سيدي الجازولي) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 6.462 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Cal Vilaplana (Sarroca de Lleida)

Cal Vilaplana és una casa de Sarroca de Lleida (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres, de grans dimensions, actualment deshabitada i sembla que en reformes, que ha tingut un desenvolupament constructiu orgànic. La part posterior de la casa s'acaba en una galeria en angle recte que presenta una arquera de mig punt rebaixat en tres plantes: baixa, entresòl i pis.

## Història

La façana fa suposar que va agrupar diversos habitatges, almenys del segle xv o XVI, com és citat en el portal que és de mig punt adovellat.

## Referències

* 1 2 «Cal Vilaplana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Impanna

Impanna era una fortalesa establerta pels hitites al regne vassall de Mira i Kuwaliya després de la conquesta d'Arzawa per Mursilis II.
Podria ser la mateixa ciutat d'Impaya on un any abans el rei de Kuwaliya va rebutjar l'atac del fill del rei d'Arzawa.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 130. ISBN 8446022532.